
מדינת ישראל

משרד המשפטים

הממונה על חוק חופש המידע

	ירושלים, ל  שבט   תשע"ו 

	9 פברואר , 2016

	בתשובתך ציין נא:

	תיק מס' ת/ 6


שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 07/01/2016
בהמשך לפנייתכם שבנדון, מצ"ב קבצי אקסל ובהם המידע המבוקש לגבי רשימת החברות המחוקות והמחוסלות לרבות תאריך רישום הסטטוס. חברות מחוסלות מצויות במערכת התפעולית של רשם החברות בשלושה סטטוסים נפרדים, אשר מצורפים לעיל בנפרד בשלושה קבצים, כדלהלן: חברות אשר חוסלו במסגרת הליך פירוק על ידי בית משפט, חברות אשר חוסלו כתוצאה מהליך מיזוג עם חברה קולטת, חברות אשר חוסלו במסגרת הליך פירוק מרצון. 
כמו כן, מצורף קובץ ובו סטטוס נוסף אודות חברות אשר נגרעו מהמרשם. מדובר בחברות זרות אשר סיימו את פעילותן בישראל ובקשו להיגרע ממרשם החברות בישראל. לעניין סטטוס זה מדובר במידע חלקי בלבד כיוון שהינו סטטוס חדש במערכת ורלוונטי לחברות אשר נגרעו מהמרשם החל משנת 2011 ואילך (עד שנה זו החברות נותרו במערכת בסטטוס פעיל בתוספת הערה כי נגרעו מן המרשם). 

נדגיש, כי המידע המועבר הינו מידע כפי שהוא מצוי במאגר הנתונים הממוחשב של רשות התאגידים, ותוך מגבלות הפקת הדו"חות מהמערכת התפעולית מבחינה טכנולוגית ומיחשובית. ככל שישנם פרטים חסרים, ניתן לפנות לעיון בתיק התאגיד המלא. להלן מפורטים דרכי העיון: http://www.justice.gov.il/Units/RasutHataagidim/units/RashamHachvarot/TfasimNew/Pages/Order.aspx וזאת מכח סעיף 8(4) לחוק חופש המידע, התשנ"ח-1998 (להלן: "החוק"). 
לבסוף, נסב את תשומת ליבכם כי ממש לאחרונה התפרסם לציבור מאגר החברות המצויות בסטטוס פירוק מרצון באתר מאגרי המידע הממשלתיים. קובץ החברות מתעדכן באתר אחת לשבוע ומכיל את רשימת החברות המצויות בפירוק מרצון כולל שם החברה, מספרה ותאריך הפירוק. לנוחותכם הקישור להלן: https://data.gov.il/dataset/1028
כנגד החלטה זו יש בידך לעתור לבית המשפט לעניינים מנהליים מכח סעיף 17 לחוק. 

בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

